Document ID: 32002R2188

Komisijos reglamentas (EB) Nr. 2188/2002
2002 m. gruodžio 9 d.
dėl laikino leidimo naujam pašarų priedų naudojimui
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Komisijos reglamentu (EB) Nr. 1756/2002 [2], ir ypač į jos 3 ir 9e straipsnius,
kadangi:
(1) Direktyva 70/524/EEB numato, kad naujam leisto naudoti pašarų priedo naudojimui turi būti gaunamas Bendrijos leidimas, remiantis direktyvos 4 straipsniu.
(2) Direktyvos 70/524/EEB 9e straipsnio 1 dalis numato, kad gali būti suteikiamas laikinas leidimas naujo pašarų priedo naudojimui pašaruose arba naujam leisto naudoti pašarų priedo vartojimui, jei įvykdomos tos direktyvos 3a straipsnio b-e punktų sąlygos ir jei atsižvelgiant į turimus rezultatus pagrįstai galima manyti, kad, naudojamas gyvūnų mityboje, jis turi vieną iš minėtosios direktyvos 2 straipsnio a punkte minimų poveikių. Toks laikinas leidimas dėl Direktyvos 70/524/EEB C priedo II dalyje minimų pašarų priedų gali būti suteikiamas ne ilgesniam kaip ketverių metų laikotarpiui.
(3) Gamintojai pateikė naujų duomenų, kad du fermentų preparatus, aprašytus šio reglamento I ir II prieduose ir nurodytus Direktyvos 70/524/EEB priedų 11 ir 51 pozicijose, būtų leista naudoti naujoms gyvūnų kategorijoms.
(4) Dokumentų, pateiktų dėl naujo I ir II prieduose aprašytų fermentų preparatų naudojimo, įvertinimas rodo, kad 9e straipsnio 1 dalyje nustatytos sąlygos įvykdytos, todėl naudojimas gali būti laikinai pratęsiamas ketverių metų laikotarpiui.
(5) Gamintojai pateikė naujų duomenų, kad fermento preparatą, aprašytą šio reglamento III priede ir nurodytą Direktyvos 70/524/EEB priedų 51 pozicijoje, būtų leista naudoti nauja materialia forma vienai gyvūnų kategorijai.
(6) Dokumentų, pateiktų dėl naujo III priede aprašyto fermento preparato naudojimo, įvertinimas rodo, kad 9e straipsnio 1 dalyje nustatytos sąlygos įvykdytos, todėl naudojimas gali būti laikinai pratęsiamas ketverių metų laikotarpiui.
(7) Dokumentų įvertinimas taip pat rodo, kad gali reikėti tam tikrų procedūrų, siekiant apsaugoti darbuotojus nuo prieduose išvardytų pašarų priedų poveikio. Tokia apsauga gali būti užtikrinama taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo [3].
(8) 2002 m. balandžio 18 d. ir birželio 19 d. Gyvūnų mitybos mokslinis komitetas pateikė palankias išvadas dėl pirmiau minėtų fermentų preparatų saugumo esant šio reglamento prieduose aprašytoms sąlygoms.
(9) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Preparatus, priskiriamus grupei "Fermentai" ir nurodytus šio reglamento I ir II prieduose, leidžiama kaip pašarų priedus naudoti gyvūnų mityboje, laikantis minėtuose prieduose nustatytų sąlygų.
2 straipsnis
Preparatą, priskiriamą grupei "Fermentai" ir nurodytą šio reglamento III priede, leidžiama kaip pašarų priedą naudoti gyvūnų mityboje, laikantis minėtame priede nustatytų sąlygų.
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. gruodžio 9 d.

Labels: 0
17
16
6